যোগাযোগ ব্যবস্থার উন্নতি ও পরিবর্তনের পর, ১৯৮০ সালে নেপালে খেলাটি কাঠমান্ডুর বাইরেও ছড়িয়ে দেয়া হয়। ফলশ্রুতিতে, নেপাল ১৯৮৮ সালে আন্তর্জাতিক ক্রিকেট কাউন্সিলের শাখা সদস্য হয়। পরবর্তীতে, ১৯৯০ এর শুরুর দিকে বড় ধরনের উন্নয়ন কার্যক্রম শুরু হয়। এসময়, অঞ্চলভিত্তিক ও জেলাভিত্তিক এবং স্কুল পর্যায়ে ক্রিকেট খেলার সূচনা হয়। নেপাল ১৯৯০ সালে এশিয়ান ক্রিকেট কাউন্সিলের সহযোগী সদস্য ও ১৯৯৪‌ সালে পূর্ণ সদস্যপদের মর্যাদা পায়।

১৯৯০-এর দশকে নেপালে ক্রিকেটের চাহিদা এতই বেশি ছিল যে, সুযোগ-সুবিধা না আসা পর্যন্ত প্রতিযোগিতাগুলোতে দলের সংখ্যা কমাতে হয়েছিল। নেপাল ১৯৯৬ সালে আন্তর্জাতিক ক্রিকেট কাউন্সিলের সহযোগী সদস্যপদ লাভ করে, যে বছর জাতীয় দলটি কুয়ালালামপুরে প্রথমবার এসিসি ট্রফি খেলেছিল। নেপাল ব্রুনাই জাতীয় ক্রিকেট দল ও জাপান জাতীয় ক্রিকেট দলকে হারিয়ে ছয়টি দলের মধ্যে তাদের গ্রুপে চতুর্থ হয়েছিল।

ইতিহাস
ঘরোয়া ক্রিকেট
গভর্নিং বডি
আইসিসি এবং এসিসি সদস্যভুক্তি